
Atklāts konkurss “Apkures katlu nomaiņa no malkas apkures katliem uz granulu apkures katliem Sesavā un Platonē” (iepirkuma ID Nr. JNP 2026/71)
Jautājumi un atbildes 
Iepirkumu komisija ir saņēmusi vēstuli ar jautājumu par atklāta konkursa “Apkures katlu nomaiņa no malkas apkures katliem uz granulu apkures katliem Sesavā un Platonē” (iepirkuma ID Nr. JNP 2026/67) Nolikuma tehnisko specifikāciju. Izskatot uzdotos jautājumus, Komisija nolēma sniegt sekojošas atbildes:
1.daļa. Apkures katla nomaiņa no malkas apkures katla uz granulu apkures katlu Sesavā

Jautājums 

Kas būs kurināmais-granulas vai šķelda? -ir atšķirība  degļa padeves  mehānismā un bunkura  konstrukcijā.No konkursa Nolikuma Tehniskās specifikācijas nav iespējams konkrēti saprast, vai pasūtītājs vēlas  granulu vai šķeldas katlu? Ja šķeldas katlu, tad  kurināmā  bunkurs 22 m3  būs jāpapildina katru otro dienu. Ja granulas, tad  pietiks 7-10 dienām. Granulu katla izmaksas  ir par 45%  mazākas  kā šķeldai. Ekonomiski izdevīgāk  būtu  iegādāties  briketētāju, ar kuru pasūtītājs  varētu briketēt  savu šķkeldu  un to izkurināt  esošajos   cietā kurināmā katlos. Briketētāji  ir pieejami  plašā sortimentā. Šis būtu ekonomiski izdevīgākais variants.
Atbilde 

Kurināmā veids apkures sistēmai tika izvēlēts, ņemot vērā nestabilo situāciju kokskaidu granulu tirgū pēdējo gadu laikā. Pašvaldība vēlas mazināt riskus, kas saistīti ar granulu cenu svārstībām un iespējamiem piegādes traucējumiem, tādēļ plāno iegādāties biomasas apkures katlu un sistēmu.

 Šāda sistēma nodrošina iespēju izmantot dažādus vietēji pieejamus kurināmā veidus – šķeldu, kokskaidu granulas, zāģskaidas, graudus un to atbiras. Tas ļauj augstu granulu cenu vai ierobežotas to pieejamības gadījumā pāriet uz citu kurināmo un nodrošināt siltumapgādi par ekonomiski izdevīgām izmaksām un nebūt atkarīgiem no viena kurināmā veida.
2.daļa. Apkures katla nomaiņa no malkas apkures katla uz granulu apkures katlu Platonē.

Skolas ēka ir pilnībā siltināta. Kopējā apkurināmā platība ir norādīta 3021 m2 - visas mācību telpas atrodas ēkas dienvidu pusē un trešo daļu ēkas platības aizņem sporta zāle un gaiteņi.  Karstā ūdens sagatavošana nepieciešama tikai divām dušas telpām ar niecīgu noslodzi (patēriņu). Gaisa rekuperācijas sistēma tiek darbināta izmantojot elektirskos sildelementus (tenus), tās darbībai nav nepieciešama siltumenerģija no apkures sistēmas. Ņemot vērā iepriekš minēto, nepieciešamā granulu katla jauda - 90-120kW. Vecie malkas apkures katli netiek demontēti un nepieciešamības gadījumā kalpos kā papildu siltumenerģijas ražotājs.

Jautājums 

Vai tiešām 3021 m2  apkures platībai  pietiek  ar 105 kW granulu katlu? Pat ar minimāliem ēkas  siltumzudumiem nepieciešamai  katla  jaudai  jābūt 200 kW?
Atbilde.
Granulu katla  jauda var būt arī lielāka. Katla vadība spēj modulēt tā darbību robežās no 30% līdz 100% no ražotāja uzrādītās katla nominālās jaudas.

Jautājums.

Apkures sistēmā  ir liels šķidruma  daudzums un  akumulācijas  tvertne   granulu katlam nav  nepieciešama.
Atbilde.

Jā - šajā situācijā var iztikt bez akumulācijas tvertnes vismaz līdz brīdim, kad tiks veikta skolas apkures sistēmas nomaiņa vai rekonstrukcija.
Jautājums.
Vai granulu  pneimo padevi  līdz katlam var aizstāt  ar gliemežtransportieri?
Atbilde.
Var izmantot arī gliemežtransportieri, ja to ir iespējams integrēt esošajā telpā un vēlāk arī nodrošināt tā tehnisko apkalpošanu (remontus utt.)

